
PRITARTA
Radviliškio rajono savivaldybės tarybos
2024 m. gruodžio 19 d. sprendimu 
Nr. T-

JUNGTINĖS VEIKLOS SUTARTIS

DĖL VIEŠOJO KELEIVINIO TRANSPORTO SISTEMOS EFEKTYVUMO PADIDINIMO RADVILIŠKIO R. SAV., ŠIAULIŲ R. SAV.  IR ŠIAULIŲ M. SAV. GYVENTOJAMS 

 SKYRIUS


Radviliškio rajono savivaldybė, atstovaujama Radviliškio rajono savivaldybės mero Kazimiero Račkauskio, veikiančio pagal Radviliškio rajono savivaldybės tarybos 2024 m. ________ sprendimu Nr. ___ „________“ suteiktą įgaliojimą, Šiaulių miesto savivaldybė, atstovaujama Šiaulių miesto savivaldybės mero Artūro Visocko, veikiančio pagal Šiaulių miesto savivaldybės tarybos 2024 m. ________ sprendimu Nr. ___ „________“ suteiktą įgaliojimą, ir Šiaulių rajono savivaldybė, atstovaujama Šiaulių rajono savivaldybės mero Česlovo Greičiaus, veikiančio pagal Šiaulių rajono savivaldybės tarybos 2024 m. ________ sprendimu Nr. ___ „________“ suteiktą įgaliojimą, 
toliau kartu vadinamos Partneriais, o kiekviena atskirai – Partneriu, vadovaudamiesi Tvarios miesto plėtros strategijų ir funkcinių zonų strategijų rengimo ir įgyvendinimo stebėsenos tvarkos aprašo, patvirtinto Lietuvos Respublikos vidaus reikalų ministro 2023 m. sausio 19 d. įsakymu Nr. 1V-30 „Dėl Tvarios miesto plėtros strategijų ir funkcinių zonų strategijų rengimo ir įgyvendinimo stebėsenos tvarkos aprašo patvirtinimo“ (toliau – Aprašas), 48.2 papunkčiu, Radviliškio rajono savivaldybės tarybos 2024 m. rugsėjo 12 d. sprendimu Nr. T-447 „Dėl 2024–2029 m. Šiaulių regiono funkcinės zonos strategijos patvirtinimo“, Šiaulių miesto savivaldybės tarybos 2024 m. rugsėjo 5 d. sprendimu Nr. T-337 „Dėl 2024–2029 m. Šiaulių regiono funkcinės zonos strategijos patvirtinimo“ ir Šiaulių rajono savivaldybės tarybos 2024 m. rugsėjo 10 d. sprendimu Nr. T-278 „Dėl 2024–2029 m. Šiaulių regiono funkcinės zonos strategijos patvirtinimo“ (toliau – Strategija), 
sudaro šią jungtinės veiklos sutartį (toliau – Sutartis) dėl viešojo keleivinio transporto sistemos efektyvumo padidinimo Radviliškio r. savivaldybės, Šiaulių r. savivaldybės ir Šiaulių m. savivaldybės gyventojams, bendros komunikacinės, analitinės ar kitos veiklos, kurią vykdant Partneriai bendrai naudoja materialinius, organizacinius, žmogiškuosius ir (ar) finansinius išteklius, ir susitaria:

 SKYRIUS


.	Sutarties tikslas – kooperuojant Partnerių patirtį, žinias, finansinius, materialius ir techninius išteklius, didinti teikiamų viešojo keleivinio transporto paslaugų kokybę ir prieinamumą, informacijos sklaidą, siekiant įgyvendinti Strategijoje numatytą tikslą Pagerinti sąlygas tvariai regiono ekonominei ir socialinei plėtrai bei uždavinį Padidinti viešojo keleivinio transporto sistemos efektyvumą ir neinvesticiniame veiksme Nr. 1.3.3 detalizuotas neinvesticines priemones.
.	Siekiant įgyvendinti Sutarties 1 punkte nurodytą tikslą Sutartyje numatytomis sąlygomis, Partneriai įsipareigoja veikti kartu ir vykdyti šias bendras veiklas: 
.	visi Partneriai užtikrina bendrą savivaldybių elektroninio bilieto sistemos veikimą,  esant poreikiui kuria ir planuoja bendrus maršrutus;
.	visi Partneriai teikia informavimo paslaugas gyventojams, susijusias su naudojimusi sukurta bendra savivaldybių elektroninio bilieto sistema.
.	visi Partneriai vykdo ir kitas veiklas, jei vykdomomis veiklomis siekiama Sutarties tikslo. 

 SKYRIUS


.	Partneriai susitaria, kad: 
.	 Šiaulių miesto savivaldybė (toliau – Organizatorius) organizuoja viešojo keleivinio transporto sistemos efektyvumo didinimo Radviliškio r., Šiaulių m. ir Šiaulių r. savivaldybių teritorijose stebėseną ir koordinavimą, vertina paslaugų kokybę tokia apimtimi, kiek tai yra susiję su bendra el. bilieto sistema;
.	Sutarties 2 punkte nurodytų veiklų konkrečias neinvesticines priemones koordinuoja šios Partnerių įstaigos:

Priemonė	Priemonę koordinuojanti įstaiga
Apsikeitimas informacija, aktualia planuojant viešojo keleivinio transporto efektyvumo didinimą	Visi Partneriai
Apsikeitimas informacija apie Partnerių priimtus sprendimus, susijusius su viešojo keleivinio transporto paslaugų teikimu Partnerių savivaldybėse	Visi Partneriai
Elektroninio bilieto sistemos viešinimas, gyventojų informavimas	Visi Partneriai
Su Partnerių viešojo keleivinio transporto paslaugų teikimu susijusių komunikacijos priemonių įgyvendinimas	Visi Partneriai
Bendradarbiavimas diegiant ir eksploatuojant elektroninio bilieto sistemą Partnerių viešajame transporte	Visi Partneriai
Elektroninio bilieto sistemos, veikiančios Šiaulių miesto, Šiaulių rajono ir Radviliškio rajono savivaldybių viešajame transporte, organizavimas, administravimas, bendras finansavimas, eksploatavimas ir jos priežiūra, perduodant ją vienam, Partnerių sutarimu parinktam, operatoriui	Visi Partneriai
Elektroninio bilieto sistemos Partnerių viešajame transporte diegimo paslaugos teikėjo parinkimo proceso organizavimas ir koordinavimas, nuolatinis informacijos teikimas partneriams apie elektroninio bilieto sistemos Partnerių viešajame transporte sukūrimo ir diegimo reikšmingas aplinkybes, veiksmų su kitais Partneriais derinimas	Šiaulių m. savivaldybė
Reikalingų veiksmų ir priemonių pasirinkimas įdiegtai elektroninio bilieto sistemai viešajame transporte administruoti, eksploatuoti ir priežiūrai organizuoti, reikalingos informacijos, ataskaitų rengimas ir teikimas Partneriams 	Šiaulių m. savivaldybė


.	Partneriai įsipareigoja:
.	iš kiekvieno Partnerio įstaigos deleguoti po du atstovus į koordinacinę darbo grupę (toliau – Koordinacinė darbo grupė) bendrai koordinuoti viešojo keleivinio transporto sistemos efektyvumą; 
.	kasmet derinti Koordinacinės darbo grupės parengtą veiksmų planą, kad būtų įgyvendintos visų partnerių bendros veiklos, nurodytos Sutarties 2 punkte, ir įsipareigojimai, nurodyti Sutarties III skyriuje;
.	keistis gerąja viešojo keleivinio transporto paslaugų teikimo praktika;
.	užtikrinti, kad viešojo keleivinio transporto paslaugomis galėtų naudotis visi gyventojai ir šios paslaugos būtų teikiamos nuolat;
.	teikti konsultacijas, reikalingas Sutarčiai įgyvendinti;
.	neperleisti Sutartyje numatytų teisių ir įsipareigojimų tretiesiems asmenims be rašytinio kitų Partnerių sutikimo;
.	Sutartimi prisiimtus įsipareigojimus vykdyti laiku, tinkamai ir kokybiškai;
.	teikti Koordinacinei darbo grupei informaciją, susijusią su Sutartyje numatytų įsipareigojimų vykdymu.

 SKYRIUS


.	Koordinacinės darbo grupės kompetencija apima Sutarties 2 punkte aprašytas viešojo keleivinio transporto sistemos efektyvumo didinimo bendras veiklas. Koordinacinės darbo grupės sudėtį pagal Partnerių pateiktus delegavimo raštus tvirtina Organizatoriaus meras savo potvarkiu. Koordinacinės darbo grupės vadovu paskiriamas Organizatoriaus atstovas.
.	Priemonę koordinuojanti įstaiga, kaip nurodyta Sutarties 3.2 papunktyje, Koordinacinei darbo grupei teikia siūlymus dėl priemonės įgyvendinimo ir, išreiškus poreikį, rengia ataskaitas. Jei priemonę koordinuojančia įstaiga įvardijami visi Partneriai, kiekvienas Partneris įsipareigoja Koordinacinei darbo grupei teikti atskirus siūlymus dėl kiekvienos priemonės įgyvendinimo. 
.	Koordinacinės darbo grupės funkcijos:
.	iki einamųjų metų II ketvirčio pabaigos surenka iš Partnerių siūlymus dėl priemonių, nurodytų Sutarties 3.2 papunktyje, įgyvendinimo kitais biudžetiniais metais, juos apibendrina ir rengia kasmetinį veiksmų planą (toliau – Veiksmų planas). Veiksmų plano projektas rengiamas kitiems biudžetiniams metams ir einamųjų metų III ketvirčio pabaigoje teikiamas Partneriams derinti. Veiksmų plano projektas, išreiškus poreikį, tikslinamas pagal Partnerių pastabas, iki bus gauti visų Partnerių suderinimai. Veiksmų planas tvirtinamas protokoliniu Koordinacinės darbo grupės sprendimu iki kitų  metų kovo mėn. pradžios;
.	pasibaigus kalendoriniams metams, iki kovo 1 d. surenka informaciją iš Partnerių apie Veiksmų plane numatytų priemonių įgyvendinimą ir (arba) neįgyvendinimą, neįgyvendinimo priežastis. Koordinacinė darbo grupė surinktą informaciją apibendrina ir parengia Veiksmų plano įgyvendinimo ataskaitą (toliau – Ataskaita). Ataskaita tvirtinama protokoliniu Koordinacinės darbo grupės sprendimu ir teikiama Šiaulių regiono plėtros tarybai iki balandžio 30 d.;
.	esant poreikiui, savo kompetencijos ribose dalyvauja rengiant ir įgyvendinant Sutarties 2 punkte nurodytas bendras veiklas – teikia nuomonę;
.	savo kompetencijos ribose teikia metodinę ir konsultacinę pagalbą Partneriams;
.	esant poreikiui, savo kompetencijos ribose organizuoja pasitarimus su atsakingomis institucijomis ir suinteresuotais asmenimis aktualiais klausimais, susijusiais su viešojo keleivinio transporto paslaugos teikimu.
.	Koordinacinė darbo grupė veikia pagal Organizatoriaus mero potvarkiu patvirtintą Koordinacinės darbo grupės reglamentą, sprendimus priima Koordinacinės darbo grupės posėdyje. Sprendimai fiksuojami posėdžio protokole.

.	Partneris gali būti visiškai ar iš dalies atleidžiamas nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytų ir jas patyrusios šalies įrodytų pagal Lietuvos Respublikos civilinį kodeksą ir Lietuvos Respublikos Vyriausybės 1996 m. liepos 15 d. nutarimą Nr. 840 „Dėl Atleidimo nuo atsakomybės, esant nenugalimos jėgos (force majeure) aplinkybėms, taisyklių tvirtinimo“, jeigu šalis nedelsdama pranešė kitai Šaliai apie kliūtį ir jos poveikį įsipareigojimų vykdymui. Nenugalima jėga (force majeure) – tai nepaprastos aplinkybės, kurių negalima nei numatyti, nei išvengti. 
.	Esant nenugalimai jėgai (force majeure) arba kitoms aplinkybėms (pagal Lietuvos Respublikos Vyriausybės 1996 liepos 15 d. nutarimą Nr. 840), kurios nepriklauso nuo Partnerių valios, Partneriai privalo nedelsdami, ne vėliau kaip per 3 kalendorines dienas, apie tai vienas kitą informuoti raštu. Jei Partneriai vieni kitų neinformuoja, laikoma, kad tokių aplinkybių nebuvo ir Partneris, laiku nepranešęs apie neįveikiamos jėgos aplinkybes, tampa atsakingas už nuostolių, kurių galima buvo išvengti, atlyginimą.

.	Sutartis įsigalioja nuo kitos darbo dienos, kai ją pasirašo visi Partneriai. Sutarties pakeitimai įsigalioja nuo kitos darbo dienos, kai Sutarties pakeitimą pasirašo visi Partneriai. Pasirašytos Sutarties (jos pakeitimo) kopija pateikiama Šiaulių regiono plėtros tarybai. Sutartis neterminuota.
.	Sutarties nutraukimas:
. kitas (-i) Partneris (-iai) turi informuoti Organizatorių, jei Partneris (-iai) nevykdo Sutarties ar ją netinkamai vykdo. Organizatorius, gavęs šią informaciją, Sutarties nevykdantį (-čius) (netinkamai vykdantį (-čius) Partnerį (-ius) raštu informuoja apie Sutarties nevykdymą (netinkamą vykdymą) ir nurodo jam (jiems) per 30 kalendorinių dienų pateikti paaiškinimus dėl Sutarties nevykdymo (netinkamo vykdymo) priežasčių bei ištaisyti Sutarties vykdymo pažeidimus, kad Sutarties vykdymas būtų išsaugotas. Jei Sutarties nevykdantis (netinkamai vykdantis) Partneris per 30 kalendorinių dienų nepašalina Sutarties nevykdymo (netinkamo vykdymo) priežasčių, Partneriai vienašališkai su Sutarties nevykdančiu (netinkamai vykdančiu) Partneriu gali nutraukti Sutartį, įformindami šį Sutarties nutraukimą pagal galiojančius teisės aktus. Sutarties nutraukimas su Sutarties nevykdančiu (netinkamai vykdančiu) Partneriu neturi įtakos Sutarties galiojimui kitiems Partneriams, jei kiti Partneriai gali užtikrinti savo numatytų paslaugų teikimą. Organizatorius privalo raštu informuoti Šiaulių regiono plėtros tarybą apie su Partneriu pagal šį Sutarties papunktį vienašališkai nutrauktą Sutartį;
. Partneris, norėdamas nutraukti Sutartį, apie vienašalį Sutarties nutraukimą kitiems Partneriams ir Organizatoriui privalo raštu pranešti ne vėliau kaip prieš 60 kalendorinių dienų.

.	Sutartis sudaryta vadovaujantis Lietuvos Respublikos teisės aktais. Sutartis ir atskiros jos nuostatos turi būti aiškinamos vadovaujantis Lietuvos Respublikos teisės aktais.
.	Pasikeitus Partnerių rekvizitams ir (ar) kitiems duomenims, Partneriai privalo per tris kalendorines dienas nuo jų pasikeitimo momento apie tai pranešti raštu vienas kitam.
.	Sutartyje neaptartus klausimus reglamentuoja Lietuvos Respublikos civilinio kodekso nuostatos.
.	Visi ginčai, kilę iš Sutarties, sprendžiami derybų keliu. Šalims nesusitarus, ginčas gali būti perduotas nagrinėti teismui Lietuvos Respublikos įstatymų nustatyta tvarka.
.	Sutartis sudaryta lietuvių kalba trimis egzemplioriais, turinčiais vienodą teisinę galią, – po vieną kiekvienam Partneriui arba vienu elektroniniu dokumentu, pasirašytu kvalifikuotu elektroniniu parašu.


Radviliškio rajono savivaldybės meras 		
____________________________    ___________          Kazimieras Račkauskis         ______
(savivaldybės tarybos įgaliotas asmuo)               (parašas)                        (vardas, pavardė)                      (data)

Šiaulių miesto savivaldybės meras 		
____________________________   ___________           Artūras Visockas                  ______
(savivaldybės tarybos įgaliotas asmuo)               (parašas)                        (vardas, pavardė)                      (data)

Šiaulių rajono savivaldybės meras 		
____________________________  ___________           Česlovas Greičius                  ______
(savivaldybės tarybos įgaliotas asmuo)               (parašas)                        (vardas, pavardė)                      (data)




